
Весела Коледа и щастлива  Новата 2007 година
Мрежа за социално включване на хората с увреждания
Сдружение “ Здраве за всички “ реализира проект “ Мрежа за социално включване на хора с увреждания ” .Той предлага удачен модел и подход за разрешаване на натрупаните с годините проблеми, касаещи тази маргинализирана гсоциална група в нашето общество.

Общата цел на проекта е да подобри капацитета на хората с увреждания и организациите на хората с увреждания / ОХУ / ,да участват равноправно в обществото чрез по-добър достъп до обучение, работа и услуги, да създаде начини хората с увреждания да вземат в свои ръце бъдещето си, да се включат активно във вземането и прилагането на решенията, които отговарят на интересите им. Създаването на Мрежата за Социално Включване на Хората с Увреждания ще осигури институционалния механизъм на участие на хората с увреждания във вземането на решения , ще предложи и платформа за сътрудничество на всички значими фактори и ще развие помощната инфраструктура за хората с увреждания. Очакваните резултати са:

Създаване на Национална Мрежа за Социално Включване / НМСВ / на хората с увреждания в България;

Изграждане на четири обучителни центъра в градовете София, Варна , Стара Загора и Плевен, които ще предлагат обучение и консултации на ОХУ , както и услуги по обучението на групи от хора със специфични нужди- над 1000 души в продължение на 1 година;

Създаване на социални предприятия на хората с увреждания , които да предлагат защитени работни места и развитие на уменията чрез икономическата си дейност. Дванадесет социални предприятия за хора с увреждания , създадени в различни региони на страната. 60 човека с увреждания ще бъдат включени директно в управлението и функционирането на социалните предприятия; 

Предоставяне на социални услуги за по-добра интеграция в обществения живот на 240 хора с увреждания ;

Създаване на мрежа от бизнес консултанти , която ще предлага напътствия и пподкрепа на предприятията , и на инициативите за увеличаване на доходите на хората с увреждания ;

Увеличаване на хората с увреждания готови да поемат живота си в собствените си ръце.

Проектът се реализира от сдружение , Здраве за всички , финансиран от фондация за реформа в местното самоуправление /ФРМС/ и с подкрепата на Американската агенция за международно развитие/ ААМЕ / .

Инж Румен Петков
Данаил Мицев - седемнадесета художествена изложба

На 2 ноември 2006 година в галерия „ Лира „ във военния клуб бе открита седемнадесетата изложба на плевенския художник Данаил Мицев . Тя е под мотото : Откровение в картини : . В нея са намерили място както живопис, така и пастел и молив. Изложбата не е подредена тематично .Тя изразява неговата емоция , болезнена чувствителност на творец, богата душевност , творческото му търсене и динамика. На тържеството при откриването на изложбата Валя Минкова с много топли думи разказа за неговата талантлива работа , като служител и творец в офицерския клуб , за неговото творчество и богатата му душевност .Художникът бе поздравен от гости присъстващи в изложбената зала. Той не можа да удържи сълзите си от вълнение , когато му бе дадена думата. Познатият на всички Петко Вълков в съпровод на акордеон от неговия брат Богомил Мицев и певицата Калинка Милева изпълниха няколко песни с което направиха атмосферата в залата още по-празнична. Но кое в случая е много вълнуващо. от 1994 година прогресивно 

започва да губи своето зрение . Сега той вижда само силуети. Ще си зададем въпроса как успява да рисува ? Изградил си е усещане за псевдо пространство , използва старите си навици на ръката ,виртуалната представа за пространството и разбира се с помощта на своята

съпруга . Той е член на Съюза на слепите в България . А това трябва да знаем.

              1957 г. завършва с отличие първият випуск на 

Художествената гимназия в София и е приет, като  особено дарование в Академията без конкурсен изпит, от където малко 

по-късно е изключен по  "политически причини" в резултат на донос получен от кмета на родното му село. 

    Следват 30 години на творческо и физическо оцеляване, до промяната през 1989, когато вече 57 годишен осъществява  

първата си самостоятелна изложба в Никопол и реализира мечтата на всеки художник да живее и работи в Монмартър, 

Париж.     През 1994 г. открива първата си изложба в Англия  в Кралския хотел "Инвърнес корт".     1995 г. втора изложба в 

"Едит гроув галери" - открита от принц Кирил Преславски и неговата съпруга Росарио.  

    Следват изложби в Кембридж, както и участие в общи експозиции в престижни английски галерии.      Данаил Мицев 

работи в областта на живописта, рисунката, графиката, скулптурата. Негови творби намират място в частни галерии и 

колекции от цял свят. 

Самостоятелни изложби 

1989 Никопол; 1992 София, Шератон ;1992 София, галерия "Аквариус" ; 1992 София, галерия "Анико"; 1993 София, галерия "АБВ"  ;1994 Гулянци ;1994 Лондон ; 1995 Лондон ; 1995 Кембридж ;1995 София, галерия "АБВ" ;

1995 София, галерия "Мелон" ;1996 Плевен, галерия "Идея" 1997 Плевен, ДНА; 1998 София, галерия "Алба"; 2000 София, галерия "Дрита"; Многобройни участия в общи експозиции на окръжни и национални изложби

Ако нямаш какво да кажеш на хората                                  с това което правиш,  

                                         просто не го прави / Данаил Мицев / . 
инж Румен Петков

Откриха обновения втори етаж на Дневния център за деца с увреждания.  Кметът Найден Зеленогорски и главният спонсор Джон О Горман се поздравиха за постиженията на центъра 

Тържествено бе открит ремонтираният втори етаж на Дневния център за деца и младежи с физически и интелектуални затруднения в Плевен. Гости на тържеството бяха кметът Найден Зеленогорски и неговият заместник д-р Пламен Керековски, както и основните спонсори на центъра Джон О Горман и Ан Донован от Ирландия.Теодора и Томаш от Дневния център за деца с увреждания подариха кукли в народни носии и здравец на дарителите си от Ирландия, осигурили средства за обзавеждане на центъра. За ремонта Община Плевен осигури 40 000 лева от бюджета. Средствата за обзавеждането, в размер на 7 500 лева, бяха предоставени от представителя на Асоциацията на организациите на хората с увреждания Джон О Горман. В тържеството се включиха и представители на дирекциите “Социално подпомагане” в Плевен и ръководителят на БАЛИЗ Стефка Петрова.Участниците в церемонията се поздравиха за постигнатото от центъра през двете години от откриването му и поставиха на дневен ред най-неотложната задача: за осигуряване на достъп до втория етаж за децата с двигателни затруднения. След като благодари за подкрепата от страна на Общината и на чуждестранните дарители, директорът на центъра Йорданка Валакова изрази надежда съвместната работа да продължи и в реализацията на проекта за асансьор, за да се осигури свободен достъп за всички деца до втория етаж.Джон О Горман и Ан Донован, в знак на благодарност за възможността да бъдат с приятелите си всеки ден в центъра.Децата заедно с приятелите си от ансамбъл “Нашенчета” поздравиха гостите с изпълнения на народни песни и стихотворения, посветени на родината.

Нела ПЕЕВА/ Посредник / 
Превенция на рака на гърдата

     Министерството на здравеопазването закупи и предоставя на лечебни заведения в страната 13 нови мамографски апарата на обща стойност 1,5 млн. лв.    

  С осигуряването на новата диагностична апаратура МЗ изпълни дейността по инфраструктурно обезпечаване на системата, предвидена в Националната 

стратегия и работна програма за профилактичен онкологичен скрининг в България 2001-2006 г. В програмата бе заложено за срока на нейното действие чрез 

финансиране от държавния бюджет да бъдат осигурени 18 мамографа. С новата диагностична апаратура те стават 20. 

     Шест от новите мамографски апарати са предназначени за популационен скрининг и бяха разпределени в многопрофилните болници за активно 

лечение в Смолян, Габрово, Самоков, Кърджали, Раковски и Хасково. Другите седем са за доуточняваща диагностика и стереотаксична биопсия. Те са доставени в областните диспансери по онкологични заболявания със стационар в София и Благоевград, междуобластните диспансери в Шумен, Бургас и Враца, в Онкологичния център на Многопрофилната болница за активно лечение в Плевен и в Първа Многопрофилна болница за активно лечение - София. 

     МЗ планира и обезпечава всички дейности по изпълнение на Националната програма за профилактичен онкологичен скрининг. През 2001 г. са разпределени първите три мамографа в онкодиспансери без такава апаратура ( във Варна, Стара Загора и Хасково). През 2003 г. с нови мамографи са снабдени Специализираната болница за активно лечение по онкология и Университетската многопрофилна болница “Св. Анна” в София, които подменят 

амортизираната в тези болници апаратура. 

     Освен закупуването на новите 13 мамографи по линия на Националната стратегия за профилактичен онкологичен скрининг са разработени модули за обучение на семейни лекари, цитотехници, мамографисти и патолози.      За провеждане на профилактични прегледи за ранно откриване на рак на гърдата, МЗ осигури и подвижен ехографски апарат, който предоставя за ползване на Националното сдружение на жените с онкологични заболявания и техните сподвижници. Първите прегледи с новия апарат започнаха от средата на октомври във Варна, като в следващите месеци ще бъдат обхванати и други градове, по преценка и график на Националното сдружение. 

Чрез профилактични и скринингови програми може да се постигне 

ранно откриване и диагностициране на рака на млечната жлеза, което увеличава шансовете за успешно лечение. Затова МЗ е съорганизатор и активно участва в ежегодните Национални кампании за борба с рака на гърдата през месец октомври. Всяка година за тяхното провеждане се осигуряват печатни материали и консумативи за мамография. 

     Целта на провежданите национални кампании за борба с рака на гърдата е да бъде осъзнат проблемът “рак”, да се създаде информираност относно опасността, последиците и възможностите за лечение, да се образоват жените за методите на превенция, а също така и да се запознаят с правата си като здравноосигурени лица. Усилията на специализираните екипи са насочени към повишаването на здравната култура на населението и създаването на трайни 

навици за периодично наблюдение и изследване при семейния лекар. 
Няма “Страдивариус” под милион в зелено

Рядко някой инструмент, направен от великия италиански майстор Антонио Страдивари, се продава под 1 милион долара. Рекордната сума, дадена на търг за цигулка "Страдивариус", е 947 500 лири стерлинги (около 1,6 млн. долара), а за най-скъпото чело на кремонския майстор са платени 682 000 лири (към 1,2 млн. долара).

Американският цигулар Джошуа Бел се влюбва в цигулката от първия звук преди няколко години, когато му се удава случай да я пробва. "След около 30 секунди си помислих: "Боже мой, трябва да имам тази цигулка", казва музикантът, който тогава вече имал два Страдивариуса. Бел научава и сензационната й история. А тя се оказва почти толкова интересна, колкото на инструмента във филма "Червената цигулка" (известен и на българската публика), в който той участва. Бел се опитал да я забрави, защото не вярвал, че ще му се удаде възможност да купи "Страдивариуса". Но преди две години, когато отива в Лондон за поправка на лъка си, той с радост разбира, че цигулката се продава.

Верен на правилото, че всеки "Страдивариус" си изкарва парите, особено в ръцете на талантлив изпълнител, 35-годишният цигулар го купува. А неотдавна на пазарите се появи първият му албум с прочутия инструмент - "Романсът на цигулката", за който критиката казва, че е блестящ.

 Подобно на други Страдивариуси, направената през 1713 г. цигулка има свое име. Тя е кръстена Gibson ex Huberman на двама свои бивши собственици - Алфред Гибсън и Бронислав Хуберман, полски виртуоз, който два пъти губи инструмента. За пръв път цигулката е открадната от стаята на Хуберман в хотел във Виена през 1919 г. Властите обаче бързо я намират. Но следващият път той я губи завинаги. По време на концерт през 1936 г. в "Карнеги хол" Хуберман оставя инструмента в гримьорната, за да свири с друга вълшебна цигулка - Guarnerius. И тогава 20-годишен цигулар, работещ в ресторант наблизо, я задига. През следващите петдесетина години крадецът Джулиън Олтман развлича със Страдивариуса посетителите в различни нощни клубове в Ню Йорк. Едва на смъртния си одър той признава пред съпругата си, че е откраднал цигулката. Лондонската застрахователна компания "Лойдс", която плати 30 000 долара на Хуберман за изгубения инструмент и 263 000 долара на жената на Олтман за намирането й, става неин собственик и я предава за възстановяване на британската фирма J&A Beare. "Цигулката била покрита с нещо като черен грим или боя за обувки, защото крадецът не искал някой да я види и евентуално да познае в нея "Страдивариус", казва Бел. В продължение на девет месеца майстори махат слой след слой, като се стремят да не повредят лака.

През 1988 г. "Лойдс" продава цигулката на британския цигулар Норбърт Брейнин, а Джошуа Бел я купува през октомври 2001 г.

Неговият "Страдивариус" е сред 500-те струнни инструмента на италианския майстор, оцелели до наши дни. Лютиерът Антонио Страдивари прави през живота си около 1100 инструмента. Той е роден през 1644 г. в Кремона, Италия. Започва кариерата си през 1660 г. като ученик на Николо Амати, и майстори цигулки, чела и др. до смъртта си в 1737 г. През XVIII век изключителните му инструменти печелят репутация в цяла Европа. За тях ламтят кралски особи, благородници, висши духовници, както и повечето известни музиканти. Направените в през последните 20-30 години от живота му се смятат за най-добри и особено се ценят от изпълнителите. Въпреки напредъка на технологиите цигуларите твърдят, че инструменти от XVII I XVIII век, излезли от ръцете на майстори като Страдивариус, имат по-добро звучене от съвременните.

  Телефон за незрящи. Устройството превръща текста от библиотеката на LG Digital Talking Book в глас 
От LG представиха първия в света четящ телефон, който е предназначен специално за незрящи. com. Устройството превръща текста от библиотеката на LG Digital Talking Book в глас. Телефонът поддържа и гласово управление за всички функции, отново благодарение на вградения гласов сензор. Освен това той работи и като "уоки-токи" в радиус от 100 м с други устройства от същия модел. Сред по-стандартните характеристики на устройството са Bluetooth и microSD слот. Други по-интересни функции са дистанционно за телевизор, възможност за многозадачна работа и карта за метрото.  

     В новогодишната нощ 

Празнична картофена торта - часовник

Това е една рецепта за новогодишна солена торта часовник.Продуктите са стандартни, познати, количеството се определя от това колко хора ще бъдат на масата. Важното и ефектното тук е как ще бъдат подредени продуктите за да се получи накрая часовник със стрелки в очакване на Новата година.Продуктите се редят така:

1. блат от картофено пюре

2. ситно накъсано сварено пилешко месо (или пушен колбас) разбъркано с майонеза

3. картофено пюре

4. настъргани кисели краставички

5. картофено пюре

6. настъргани твърдо сварени яйца

7. картофено пюре

Най-отгоре се пишат цифрите на часовника с майонеза и се слагат стрелки от ивички морков, които сочат 12 часа.
Съставители:
Инж. Румен Петков, н.с.      инж. Гергана Спиридонова

Гена Дочева      Николинка Димитрова

Владимир Петков
За връзка :тел. 064 83 58 52, GSM 0888 033 046
